turjo4nis/wikipedia-bn-dump-20250701 huggingface dataset:
ইয়াসির শাহ

ইয়াসির শাহ (; জন্ম: ২ মে, ১৯৮৬) খাইবার পাখতুনখোয়া প্রদেশের সোয়াবি জেলায় জন্মগ্রহণকারী পাকিস্তানের আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ইয়াসির মূলতঃ লেগ ব্রেক স্পিন, ফ্লিপার ও গুগলি বোলিং করে থাকেন। এছাড়াও তিনি ডানহাতে ব্যাটিংয়ে পারদর্শী।

খেলোয়াড়ী জীবন 
১৪ সেপ্টেম্বর, ২০১১ তারিখে জিম্বাবুয়ে সফরে অনুষ্ঠিত তৃতীয় একদিনের আন্তর্জাতিকে অভিষিক্ত হন। খেলায় ১০ ওভার বোলিং করে ৫১ রান দিয়ে জিম্বাবুয়ের উদ্বোধনী ব্যাটসম্যান ভুসি সিবান্দা ও উইকেট-রক্ষক তাতেন্দা তাইবু'র উইকেট পান।

২২ অক্টোবর, ২০১৪ তারিখে সংযুক্ত আরব আমিরাতে অনুষ্ঠিত টেস্ট খেলায় অস্ট্রেলিয়ার বিপক্ষে টেস্ট অভিষেক ঘটে তার। ঐ টেস্ট সিরিজে লেগ স্পিন যাদুকর শেন ওয়ার্নের কাছ থেকে আশীর্বাদ পেয়েছেন তিনি। শ্রীলঙ্কা সফরে পাকিস্তানি বোলারদের মধ্যে দ্রুততম সময়ে ৫০-উইকেট পান।

২০১৫ সালের বিশ্বকাপে খেলার জন্য পাকিস্তান ক্রিকেট বোর্ড কর্তৃক জানুয়ারি, ২০১৫ সালে নিষিদ্ধ ঘোষিত অফ-স্পিনার সাঈদ আজমলের পরিবর্তে তাকে অন্তর্ভুক্ত করা হয়।

ঘরোয়া ক্রিকেট 
ঘরোয়া প্রথম-শ্রেণীর ক্রিকেটে খাইবার-পাখতুনখোয়া ক্রিকেট দল, অ্যাবোটাবাদ রাইনোজ, পাকিস্তান কাস্টমস ক্রিকেট দল ও সুই নর্দার্ন গ্যাস পাইপলাইন্স লিমিটেডের পক্ষে প্রতিনিধিত্ব করেন। এছাড়াও, পাকিস্তান এ-ক্রিকেট দলের পক্ষেও ক্রিকেট খেলেছেন ইয়াসির।

অর্জনসমূহ 
১৮ জুলাই, ২০১৬ তারিখে আইসিসি প্রণীত র‌্যাঙ্কিংয়ে বিশ্বের ১নং টেস্ট বোলার হিসেবে তালিকাভূক্ত হন। তিনি ইংল্যান্ডের জেমস অ্যান্ডারসনকে হটিয়ে এ সাফল্য পান। ২০০৫ সালে অস্ট্রেলীয় লেগ স্পিনার শেন ওয়ার্ন এবং ডিসেম্বর, ১৯৯৬ সালে মুশতাক আহমেদের পর এ তালিকার শীর্ষস্থানে আসেন।

তথ্যসূত্র

বহিঃসংযোগ 
 Cricinfo

পাকিস্তানি ক্রিকেটার
১৯৮৬-এ জন্ম
জীবিত ব্যক্তি
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
বিশ্বের ১নং ক্রিকেটার
খাইবার পাখতুনখোয়ার ক্রিকেটার
পাকিস্তান কাস্টমসের ক্রিকেটার
সুই নর্দার্ন গ্যাস পাইপ লাইন্স লিমিটেডের ক্রিকেটার
পশতু ব্যক্তি
সোয়াবি জেলার ব্যক্তি
অ্যাবোটাবাদের ক্রিকেটার
ক্রিকেটে নিষিদ্ধ মাদক গ্রহণকারী
নিষিদ্ধ মাদক গ্রহণকারী পাকিস্তানি ক্রীড়াবিদ
লাহোর কালান্দার্সের ক্রিকেটার
পেশাওয়ার জালমির ক্রিকেটার
ঢাকা ডমিনেটর্সের ক্রিকেটার
পাকিস্তানি ক্রিকেটে ডোপিং মামলা
ব্রিসবেন হিটের ক্রিকেটার
খুলনা টাইগার্সের ক্রিকেটার
সিতারা-ই-ইমতিয়াজ প্রাপক
খাইবার পাখতুনখোয়া থেকে আগত ক্রিকেটার
ত্রিনবাগো নাইট রাইডার্সের ক্রিকেটার
লেগ ব্রেক

লেগ ব্রেক বা লেগ স্পিন ডেলিভারি হচ্ছে ক্রিকেট খেলায় একধরনের বল নিক্ষেপ। একজন ডানহাতি বোলার কর্তৃক ডানহাতি ব্যাটসম্যানকে উদ্দেশ্য করে ছোড়া বল যা সচরাচর লেগ সাইড থেকে অফ সাইডের দিকে যায় অর্থাৎ বলটি ব্যাটসম্যান থেকে দূরে নিক্ষেপ করা হয়। যিনি এ ধরনের বল নিক্ষেপ করে থাকেন, তিনি ডানহাতি লেগ স্পিন বোলার নামে পরিচিতি পান।

লেগ ব্রেক বোলিং করার জন্য সংশ্লিষ্ট বোলার ক্রিকেট বলকে হাতের তালুতে সবগুলো আঙ্গুল দিয়ে জড়িয়ে রাখেন। বল নিক্ষেপণের সময় হাতের কব্জিকে বামদিকে ঘোরানো হয়। অনামিকার সাহায্যে বলকে ভর দিয়ে ঘড়ির কাঁটার বিপরীত দিকে স্পিন করানো হয়। এরফলে বলটি পিচে বাউন্স খেয়ে কাঙ্ক্ষিত লক্ষ্যে অগ্রসর হয়। বোলারের দৃষ্টিতে তা বামদিকে হলেও ব্যাটসম্যানের ক্ষেত্রে তা ডান দিক থেকে মোকাবেলা করার সুযোগ থাকে। লেগ সাইড থেকে স্পিন করায় এটি লেগ ব্রেক নামে অভিহিত। এর অর্থ হলো - পায়ের দিক থেকে এটি উইকেট ভাঙ্গতে সক্ষম। বল পিচে ফেললেই অধিকাংশ ক্ষেত্রে বাঁক নেয়।

অধিকাংশ ক্ষেত্রেই একজন লেগ স্পিন বোলার সঠিক নিশানায় লেগ ব্রেক বল ছুঁড়ে থাকেন। এতে সাইড স্পিন ও টপ স্পিনের মিশেল থাকে।

লেগ ব্রেককে অন্যতম কঠিন ধরনের স্পিন ডেলিভারি হিসেবে বিবেচনা করা হয়ে থাকে। বিশেষ করে ডানহাতি ব্যাটসম্যান জন্য এ ধরনের বল মোকাবেলা করা বেশ কষ্টসাধ্য। কারণ, বল ব্যাটসম্যানের শরীর থেকে বেশ দূরে থাকে। এর মানে হলো যে, হিসাব-নিকাশে কোন ভুল হলে বল ব্যাটের বহিরাংশ স্পর্শ করে উইকেট-কিপার কিংবা স্লিপ ফিল্ডারের হাতে ক্যাচে রূপান্তর ঘটবে।

অস্ট্রেলিয়ার সাবেক লেগস্পিনার শেন ওয়ার্ন কে সর্বকালের সেরা লেগব্রেক বোলার হিসেবে বিবেচনা করা হয়।

উল্লেখযোগ্য লেগব্রেক বোলার
শেন ওয়ার্ন
শহীদ আফ্রিদি
আদিল রশিদ
রশীদ খান

আরও দেখুন 
 বোলিং
 অফ ব্রেক
 ব্যাটসম্যান
 উইকেট-কিপার
 ফ্লিপার

ক্রিকেটে বল ছোড়া
ক্রিকেট পরিভাষা
ক্রিকেটে বোলিং কৌশল
সদরঘাট, চট্টগ্রাম

সদরঘাট বাংলাদেশের চট্টগ্রাম জেলার সদরঘাট সড়কের পাশ্ববর্তী এলাকায় কর্ণফুলী নদীর তীরে অবস্থিত নদীবন্দর। এটি সদরঘাট থানার অন্তর্গত। এটি চট্টগ্রাম শহরের দুটি নদীবন্দরের মধ্যে অন্যতম, অন্যটি হল মাঝির ঘাট। এখানে লঞ্চ ও স্টিমার টার্মিনাল রয়েছে। মূলত সন্দ্বীপ, কুতুবদিয়া, মহেশখালী প্রভৃতি নিকটবর্তী দ্বীপ হতে নিয়মিত লঞ্চ ও স্টিমার যাতায়াত এবং পণ্য পরিবহনের জন্য এটি গুরত্ববহ স্থান। এছাড়াও এখানে চট্টগ্রাম বন্দরের লাইটারেজ জেটি অবস্থিত।

আরও দেখুন
 চট্টগ্রাম বন্দর
 নদীবন্দর

তথ্যসূত্র

কর্ণফুলী নদী
চট্টগ্রামের স্থান
বাংলাদেশের নদী বন্দর
আগ্রাবাদ মহিলা কলেজ

আগ্রাবাদ মহিলা কলেজ বাংলাদেশের চট্টগ্রাম জেলার ডবলমুরিং থানার অর্ন্তগত আগ্রাবাদ এলাকায় অবস্থিত একটি বেসরকারি নারী-শিক্ষাপ্রতিষ্ঠান।

ইতিহাস 
আগ্রাবাদ মহিলা কলেজ, ফেব্রুয়ারি ১২, ১৯৯৮ সালে আগ্রাবাদের সিডিএ আবাসিক এলাকায় প্রতিষ্ঠিত হয়।

আরো দেখুন 
 চট্টগ্রামের কলেজসমূহের তালিকা
 আগ্রাবাদ

তথ্যসূত্র

বহিঃসংযোগ 

 

চট্টগ্রাম মহানগরীর শিক্ষাপ্রতিষ্ঠান
চট্টগ্রাম জেলার মহাবিদ্যালয়
চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
চট্টগ্রামের বিশ্ববিদ্যালয় ও মহাবিদ্যালয়
বাংলাদেশের মহিলা বিশ্ববিদ্যালয় ও মহাবিদ্যালয়
১৯৮৮-এ বাংলাদেশে প্রতিষ্ঠিত
১৯৮৮-এ প্রতিষ্ঠিত শিক্ষাপ্রতিষ্ঠান
আগ্রাবাদ
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
সদরঘাট থানা

সদরঘাট বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।

আয়তন 
সদরঘাট থানার মোট আয়তন ৫ বর্গ কিলোমিটার।

প্রতিষ্ঠাকাল 
২০১৩ সালের ৩০ মে কোতোয়ালী থানা ও ডবলমুরিং থানা থেকে কিছু অংশ নিয়ে সদরঘাট থানা গঠন করা হয়।

জনসংখ্যা 
প্রতিষ্ঠাকালীন সময় থেকে সদরঘাট থানার আওতাধীন এলাকার জনসংখ্যা ৩ লক্ষ ১০ হাজার।

অবস্থান ও সীমানা 
চট্টগ্রাম সিটি কর্পোরেশনের মধ্যভাগে সদরঘাট থানার অবস্থান। এর পূর্বে বাকলিয়া থানা, উত্তরে কোতোয়ালী থানা, পশ্চিমে ডবলমুরিং থানা এবং দক্ষিণে কর্ণফুলী নদী ও কর্ণফুলী থানা অবস্থিত।

প্রশাসনিক এলাকা 
সদরঘাট থানার আওতাধীন চট্টগ্রাম সিটি কর্পোরেশনের এলাকাসমূহ হল:
 ২৯নং পশ্চিম মাদারবাড়ী ওয়ার্ড
 ৩০নং পূর্ব মাদারবাড়ী ওয়ার্ড
 ৩১নং আলকরণ ওয়ার্ডের দক্ষিণাংশ
 ৩৩নং ফিরিঙ্গি বাজার ওয়ার্ড
 ৩৪নং পাথরঘাটা ওয়ার্ডের দক্ষিণাংশ

সংসদীয় আসন

আরও দেখুন 
 চট্টগ্রাম সিটি কর্পোরেশন
 চট্টগ্রাম জেলা

তথ্যসূত্র

বহিঃসংযোগ 

চট্টগ্রাম সিটি কর্পোরেশনের থানা
চট্টগ্রাম জেলা
সোহেল খান (ক্রিকেটার)

সোহেল খান (; জন্ম: ৬ মার্চ, ১৯৮৪) খাইবার পাখতুনখোয়া এলাকার মালাকান্দে জন্মগ্রহণকারী পাকিস্তানের ক্রিকেটার। পাকিস্তান ক্রিকেট দলের পক্ষে আন্তর্জাতিক ক্রিকেট খেলছেন তিনি। ডানহাতি ফাস্ট বোলার সোহেল ডানহাতে ব্যাটিংয়েও পারদর্শী। ঘরোয়া ক্রিকেটে করাচি ডলফিন্স, প্যাট্রন্স একাদশ, সিন্ধ, সুই সাউদার্ন গ্যাস কর্পোরেশন দলে প্রতিনিধিত্ব করছেন।

ঘরোয়া ক্রিকেট 
২০০৭-০৮ মৌসুমে এসএসজিসি দলের পক্ষে ঘরোয়া প্রথম-শ্রেণীর ক্রিকেটে অভিষেক ঘটে তার। কায়েদ-ই-আজম ট্রফিতে পাকিস্তান কাস্টমস দলের বিপক্ষে প্রথম ইনিংসে বল ছুড়ে ২৫ ওভারে ৫৯ রান খরচায় ৫ উইকেট শিকার করেন। দ্বিতীয় ইনিংসেও ২৩ ওভারের বিনিময়ে ৭৫ রানে ৫ উইকেট নেন। এরফলে অভিষেক খেলায় তিনি দশ উইকেট লাভ করেন। করাচির আসগর আলী শাহ স্টেডিয়ামে ওয়াপদা'র বিপক্ষে প্রতিযোগিতার চূড়ান্ত খেলায় ৫২.৫ ওভারে ১৬/১৮৯ লাভ করেন। এরফলে তিনি ফজল মাহমুদের গড়া দীর্ঘদিনের ঘরোয়া ক্রিকেটে সেরা বোলিং রেকর্ড ভেঙ্গে সকলের দৃষ্টি কাড়েন। প্রতিযোগিতায় তিনি ৬৫ উইকেট নিয়ে শীর্ষ উইকেট সংগ্রাহকের ভূমিকায় অবতীর্ণ হন। ১৮.৪৩ গড়ে আটবার ৫-উইকেট ও দুইবার দশ উইকেট পান।

আন্তর্জাতিক ক্রিকেট 
৩০ জানুয়ারি, ২০০৮ তারিখে ফয়সালাবাদে অনুষ্ঠিত একদিনের আন্তর্জাতিক ক্রিকেটে সফরকারী জিম্বাবুয়ের বিপক্ষে পাঁচটি খেলার ওডিআই সিরিজের চতুর্থ খেলায় অভিষেক ঘটে তার। নিষ্প্রাণ উইকেটে ৭ ওভার ৩৮ রান দিয়ে একমাত্র উইকেট পান। পরবর্তীতে এপ্রিল, ২০০৮ সালে সফরকারী বাংলাদেশ দলের বিপক্ষে প্রথম খেলায় কোন উইকেট না পেলেও দ্বিতীয় খেলায় তিন উইকেট তুলে নেন।

৭ জানুয়ারি, ২০১৫ তারিখে পিসিবি'র প্রধান দল নির্বাচক মইন খান ২০১৫ সালের ক্রিকেট বিশ্বকাপে সোহেল খানসহ ১৫-সদস্যের নাম ঘোষণা করেন। ২০১১ সালের পর থেকে আন্তর্জাতিক খেলা থেকে দূরে থাকা স্বত্ত্বেও পাকিস্তান দলের অন্যতম সদস্য মনোনীত হন তিনি। কিন্তু ২০১৪ মৌসুমে ঘরোয়া ক্রিকেটে দূর্দান্ত ক্রীড়া প্রদর্শন ও পাকিস্তানের দ্রুততম বোলারদের একজন হওয়ায় তিনি এ সুযোগ লাভ করেন।

তথ্যসূত্র

বহিঃসংযোগ 
Sohail Khan – Cricinfo player profile
Rashid Latif Cricket Academy

পাকিস্তানি ক্রিকেটার
১৯৮৪-এ জন্ম
জীবিত ব্যক্তি
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
পশতু ব্যক্তি
ফেডারেল এরিয়াজের ক্রিকেটার
সুই সাউদার্ন গ্যাস কোম্পানির ক্রিকেটার
সিন্ধুর ক্রিকেটার
করাচি হোয়াইটসের ক্রিকেটার
করাচি ব্লুজের ক্রিকেটার
করাচি জেব্রাসের ক্রিকেটার
করাচি ডলফিন্সের ক্রিকেটার
করাচি কিংসের ক্রিকেটার
লাহোর কালান্দার্সের ক্রিকেটার
কোয়েটা গ্ল্যাডিয়েটর্সের ক্রিকেটার
ঢাকা ডমিনেটর্সের ক্রিকেটার
ইউনাইটেড ব্যাংক লিমিটেডের ক্রিকেটার
খাইবার পাখতুনখোয়া থেকে আগত ক্রিকেটার
মুলতান সুলতান্সের ক্রিকেটার
হেমন্ত সেন

হেমন্ত সেন  ছিলেন বাংলার হিন্দু সেন রাজবংশের প্রতিষ্ঠাতা। তিনি সেন বংশের মূল প্রতিষ্ঠাতা "সামন্ত সেনের" পুত্র। সামন্ত সেন রাজা উপাধি ধারণ করেননি, কিন্তু তার পুত্র হেমন্ত সেন স্বাধীন সেন রাজ্য প্রতিষ্ঠা করে প্রথম ‘মহারাজা’ উপাধি ধারণ করেন।

জীবনী 
হেমন্ত সেন এক হিন্দু বাক্ষন পরিবারে জন্মগ্রহণ করেছিলেন। তাদের পরিবার বাংলা থেকে দক্ষিণ ভারতের কর্ণাটকে গিয়েছিল। তারা রাঢ় অঞ্চলে  ফিরে এসেছিলেন। তারা ব্রহ্মক্ষত্রিয় বর্ণের অন্তর্ভুক্ত ছিলেন।

পাল সাম্রাজ্যের দুর্বল হওয়ার ফলে তিনি রাঢ় শাসন ভার লাভ করেন  ।তাকে পাল সম্রাটকে রক্ষার দ্বায়িত্বও  দেওয়া হয়েছিল। তিনি  ১০৭০ থেকে ১০৯৬  পর্যন্ত এই ভূমিকা পালন করেছিলেন। তাঁর পুত্র বিজয় সেন তাঁর পরে  রাজত্ব করেছিলেন।

আরো দেখুন
বাংলার শাসকগণ
বাংলার ইতিহাস
ভারতের ইতিহাস

তথ্যসূত্র

সেন রাজবংশ
নবদ্বীপ
পশ্চিমবঙ্গের ব্যক্তি
বাংলার শাসক
১২০৬-এ মৃত্যু
প্রতিষ্ঠাতা রাজশাসক
বাঙালি হিন্দু
শোগো ইয়ামাগুচি

হলেন একজন জাপানি অভিনেতা। ভি সিনেমায় অভিনয়ের মাধ্যমে অভিনেতা হিসেবে ২০০১ সালে তার অভিষেক হয়। ২০০৩ সালে আজুমি নামক জাপানি চলচ্চিত্রে এবং ২০০৬ সালে তিনি তোকুসাৎসু টেলিভিশন সিরিজ  মাদান সানকি রিউকেন্ডো এর প্রধান চরিত্রে অভিনয় করেন। ''

তথ্যসূত্র

বহিঃসংযোগ 

Official profile  Sun Music Brain (in Japanese)

জীবিত ব্যক্তি

১৯৮৩-এ জন্ম
জাপানি অভিনেতা
ইন্টেল ৮০৮০

ইন্টেল ৮০৮০ ("আশি-আশি" ) ছিল দ্বিতীয় ৮ বিট মাইক্রোপ্রসেসর, পরিকল্পনা এবং নির্মাতা ইন্টেল দ্বারা মুক্তি পেয়েছিল এপ্রিল, ১৯৭৪ সালে।  এর আগে ৮০০৮ নকশা বর্ধিত এবং উন্নত বৈকল্পিক ছিল। প্রাথমিক নির্দিষ্ট ঘড়ি ফ্রিকোয়েন্সি সীমা ২ মেগাহার্টজ ছিল, এবং কার্যকর বার হচ্ছে ৪, ৫, ৭, ১০ এবং ১১ চক্রর কয়েক শত হাজার নির্দেশাবলী প্রতি সেকেন্ডে একটি কার্যকর গতিতে পরিচালিত হত। ৮০৮০, "প্রথম সত্যিকার ব্যবহারের মাইক্রোপ্রসেসর"। তার আগে মাইক্রোপ্রসেসর ক্যালকুলেটর, নগদ নিবন্ধন, কম্পিউটার টার্মিনাল, শিল্প রোবট এবং অন্যান্য অ্যাপ্লিকেশন জন্য ব্যবহার হত ৮০০৮। ৮০৮০ এর স্থাপত্য দৃঢ় প্রসেসর x৮৬ পরিবার উৎপন্ন হওয়া, যা ইন্টেলের ৮০৮৬ সিপিইউ- র স্থাপত্য প্রভাবিত।

৮০৮০ থেকে কাজ করার জন্য সমর্থন চিপ প্রয়োজন, আই৮২২৪ ঘড়ি জেনারেটর / ড্রাইভার এবং আই৮২২৮ বাস নিয়ামক এবং এটা অ পরিপূর্ণ বর্ধিতকরণ লোড ব্যবহার করে প্রয়োগ করা হয়। অতিরিক্ত একটি +১২ V এবং −৫ ভী ছাড়াও প্রধান সরবরাহ টিটিএল সামঞ্জস্যপূর্ণ +৫ ভী সরবরাহ।

বর্ণনা

প্রোগ্রামিং মডেল

তথ্যসূত্র 

ইন্টেল মাইক্রোপ্রসেসর
কাহলিল জিবরান

খলিল জিবরান (; পূর্ণ আরবি নাম জিবরান খলিল জিবরান, কাহলিল জিবরান নামে পরিচিত; /ALA-LC: জুবরান খলিল জুবরান বা জিবরান খলিল জিবরান) (৬ জানুয়ারি ১৮৮৩-১০ এপ্রিল ১৯৩১) ছিলেন একজন লেবানিজ-আমেরিকান  কবি, লেখক শিল্পী।  তিনি দার্শনিক হিসেবেও বিবেচিত যদিও তিনি দার্শনিক পরিচয়টি প্রত্যাখ্যান করেছিলেন। তিনি সর্বাধিক পরিচিত তাঁর লেখা 'দ্য প্রফেট' এর জন্য, যেটি ১৯২৩ সালে যুক্তরাষ্ট্র থেকে প্রকাশিত হয় এবং তখন থেকেই বইটি সর্বকালে সর্বাধিক বিক্রি হওয়া বইগুলোর মধ্যে স্থান করে নিয়েছে। বইটি এখন পর্যন্ত ১০০ টিরও বেশি ভাষায় অনূদিত হয়েছে। ১৯৩০ এর দশকে বইটি বেশ জনপ্রিয়তা পায়। সর্বাধিক বিক্রিত বইয়ের লেখকগনের মধ্যে উইলিয়াম শেক্সপিয়ার ও লাউযির পরই জিবরানের অবস্থান।

জিবরান বর্তমান লেবাননের (তৎকালীন জাবাল লেবানন মুতাশরিফাত, উসমানীয় সাম্রাজ্য) উত্তরে বাশারি শহরে এক মারোনীয় আরব খ্রিষ্টান পরিবারে জন্মগ্রহণ করেন। সৎভাই পিটার ছাড়াও মারিয়ানা এবং সুলতানা নামে জিবরানের দুই ছোট বোন ছিল। শৈশবে জিবরান তাদের সাথে খেলাধুলায় খুব একটা যোগ দিতেন না। কারণ তিনি ভালোবাসতেন চিত্রাঙ্কন। হাতের কাছে কাগজ কলম না পেলে বাড়ির বাইরে গিয়ে মাটিতে কিংবা শীতকালে তুষারের উপরেই ছবি এঁকে যেতেন তিনি। আর তার এই ছবি আঁকাকে সর্বাত্মকভাবে সমর্থন দিতেন তার মা। জিবরানের যখন ৫ বছর, তখন তার সাথে লিওনার্দো দ্য ভিঞ্চির বিখ্যাত কিছু চিত্রকর্মের পরিচয় করিয়ে দেন তার মা। তিনি নতুনভাবে চিত্রকর্মের প্রেমে পড়েন। কিন্তু সেবছরই তার জীবন আকস্মিকভাবে বদলে যায়। তার বাবা কোনো দুর্নীতির দায়ে ধরা পড়েন (যদিও তা ছিল রাজনৈতিক ফাঁদ) এবং যাবজ্জীবন কারাদণ্ডে দণ্ডিত হন। তাদের সকল সম্পত্তি বাজেয়াপ্ত করা হয়। সংসারের খরচ যোগানোর দায়িত্ব বর্তায় কামিলেহর হাতে, অথচ বিশারি গ্রামে নারীদের জন্য বলার মতো কোনো কাজই ছিল না। ফলে বাধ্য হয়ে কামিলেহ তার সন্তানদের নিয়ে যুক্তরাষ্ট্রে পাড়ি জমান। ছোট্ট জিবরান ১৮৯৫ সালে তাঁর মা ও সহোদরদের সাথে যুক্তরাষ্ট্রে অভিবাসিত হন। সেখানে তাঁর মা সেলাইয়ের কাজ করতেন।

এখানে তিনি শিল্পকলা নিয়ে পড়াশোনা করেন ও তাঁর সাহিত্য জীবন শুরু করেন। তিনি ইংরেজি ও আরবি দুই ভাষাতেই লিখতেন। আরব বিশ্বে জিবরানকে সাহিত্য ও রাজনৈতিক বিদ্রোহী হিসেবে দেখা হয়। আধুনিক আরবি সাহিত্যের রেনেসাঁয় তাঁর রোমান্টিক ধারা ধ্রুপদি ধারা থেকে আলাদা ভাবে জায়গা করে নিয়েছে, বিশেষত তার গদ্য কবিতা। লেবাননে তিনি এখনও সাহিত্যের বীর হিসেবে সম্মানিত হন।

সাহিত্যকর্ম
 দ্যা প্রোফেট
 ম্যাডম্যান
 স্যান্ড এণ্ড ফোম
 ব্রোকেন উইংস
 দ্যা ফোররানারthe prophet
 গার্ডেন অব প্রফেট
 দ্যা ওয়াণ্ডারার

টীকা

তথ্যসূত্র

 Najjar, Alexandre, "Kahlil Gibran, a biography", Saqi, 2008.
Khalil Gibran and Ameen Rihani: Prophets of Lebanese-American Literature. Ed. by Naji B. Oueijan, et al. Louaize: Notre Dame Press, 1999.
Poeti arabi a New York. Il circolo di Gibran, introduzione e traduzione di F. Medici, prefazione di A. Salem, Palomar, Bari 2009. .
Daniel S. Larangé, Poétique de la fable chez Khalil Gibran (1883–1931): Les avatars d'un genre littéraire et musical: le maqam, Paris, L'Harmattan, 2005.

বহিঃসংযোগ

Online copies of texts by Gibran
Works by Khalil Gibran
BBC World Service: The Man Behind the Prophet
The New Yorker: Prophet Motive

কাহলিল জিবরান
১৮৮৩-এ জন্ম
১৯৩১-এ মৃত্যু
উসমানীয় আরব
লেবানিজ কবি
২০শ শতাব্দীর মার্কিন চিত্রশিল্পী
২০শ শতাব্দীর মার্কিন ঔপন্যাসিক
২০শ শতাব্দীর মার্কিন কবি
২০শ শতাব্দীর মার্কিন ছোটগল্পকার
উসমানীয় সাম্রাজ্যের ঔপন্যাসিক
রচনা বন্দ্যোপাধ্যায়

রচনা বন্দ্যোপাধ্যায় একজন ভারতীয় বাঙালি অভিনেত্রী, যিনি বাংলা এবং ওড়িয়া চলচ্চিত্রে অভিনয় করেন। এছাড়া তিনি দক্ষিণ ভারতের অনেক চলচ্চিত্রে অভিনয় করেছেন। তিনি জি বাংলায় আপাতবাস্তব অনুষ্ঠান দিদি নাম্বার ১ সঞ্চালনা করেন। উনি ২০২৪ সালে হুগলি লোকসভায় সংসদ সদস্য নির্বাচিত হয়েছেন। তৃণমূল কংগ্রেস দলের পক্ষ থেকে।

ব্যক্তিগত জীবন 
রচনা বন্দ্যোপাধ্যায় ১৯৭২ সালের ২ অক্টোবর ভারতের পশ্চিমবঙ্গের কলকাতায় জন্মগ্রহণ করেন। তিনি পিতা-মাতার একমাত্র সন্তান। তার আসল নাম ঝুমঝুম বন্দ্যোপাধ্যায়। পরিচালক সুখেন দাস তার প্রথম চলচ্চিত্র দান প্রতিদানে (১৯৯৩) তার নাম রাখেন রচনা। রচনা কটকে সিদ্ধান্ত মহাপত্র-কে বিয়ে করেন। পরে তাদের ছাড়াছাড়ি হয় এবং তিনি ওড়িয়া চলচ্চিত্র  ছেড়ে দেন।
পরে তিনি প্রবাল বসুকে বিয়ে করেন। ২০১৬ সালে রচনা ও প্রবাল আলাদা হয়ে যান। এই দম্পতির একমাত্র ছেলে প্রণীল বসু।

কর্মজীবন 
রচনা বন্দ্যোপাধ্যায় ১৯৯৪ সালে মিস ক্যালকাটা  পুরস্কার জেতেন। তিনি অভিনয় শুরু করার আগে অনেক সুন্দরী প্রতিযোগিতা জিতেছিলেন। 
তিনি প্রসেনজিৎ চট্টোপাধ্যায়ের সাথে ৩৫টি চলচ্চিত্রে অভিনয় করেছেন। তিনি বেশকিছু ওড়িয়া চলচ্চিত্রে অভিনয় করেছেন সিদ্ধান্ত মহাপত্রের সঙ্গে। এছাড়াও তিনি অমিতাভ বচ্চনের সাথে হিন্দি চলচ্চিত্রে অভিনয় করেছেন। তিনি উপেন্দ্র ও চিরঞ্জীবীর সাথে দক্ষিণ ভারতের চলচ্চিত্রে অভিনয় করেছেন। ৯০-এর দশকে ভারতীয় বাংলা চলচ্চিত্রে আসা নায়িকাদের মধ্যে তিনি প্রথমসারির নায়িকা হিসেবে খ্যাতি পান।

রাজনীতি 
ভারতের ২০২৪ সালের লোকসভা নির্বাচনে তিনি হুগলি আসন থেকে তৃণমূল কংগ্রেসের প্রার্থী হয়েছেন।

চলচ্চিত্রের তালিকা

টেলিভিশন

আপাতবাস্তব অনুষ্ঠান

পুরস্কার 
 কলাকার পুরস্কার
 ভারত নির্মাণ পুরস্কার
 ওড়িশ্যা রাষ্ট্রীয় চলচ্চিত্র পুরস্কার
 পশ্চিমবঙ্গ রাজ্য সরকার প্রদত্ত বিশেষ চলচ্চিত্র পুরস্কার
 টেলি সম্মান পুরস্কার
 ইটিভি বাংলা চলচ্চিত্র পুরস্কার

তথ্যসূত্র

বহিঃসংযোগ 
 
 

বাঙালি অভিনেত্রী
ওড়িয়া চলচ্চিত্র অভিনেত্রী
ভারতীয় অভিনেত্রী
ভারতীয় চলচ্চিত্র অভিনেত্রী
১৯৭৪-এ জন্ম
জীবিত ব্যক্তি
কলকাতার অভিনেত্রী
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
কন্নড় চলচ্চিত্র অভিনেত্রী
তামিল চলচ্চিত্র অভিনেত্রী
বাংলা চলচ্চিত্র অভিনেত্রী
কলাকার পুরস্কার বিজয়ী
তেলুগু চলচ্চিত্র অভিনেত্রী
পশ্চিমবঙ্গের তৃণমূল কংগ্রেসের রাজনীতিবিদ
অষ্টাদশ লোকসভার সদস্য
ভারতীয় অভিনয়শিল্পী-রাজনীতিবিদ
পশ্চিমবঙ্গের লোকসভা সদস্য
লোকসভার নারী সদস্য
দিদি নাম্বার ওয়ান

দিদি নাম্বার ওয়ান হলো  নারীদের এমন একটি  টেলিভিশন গেম শো, যেটি শুরু হয় ২০১০ সালে। এটি ভারতের জি বাংলা চ্যানেলে প্রচারিত হয়।

আসর 
 আসর ১: উপস্থাপিকা: পুস্পিতা মুখোপ্যাধায়
 আসর ২:উপস্থাপিকা: রচনা বন্দ্যোপাধ্যায়
 আসর ৩: উপস্থাপিকা: জুন মালিয়া
 আসর ৪: উপস্থাপিকা: রচনা বন্দ্যোপাধ্যায় 
 আসর ৫: উপস্থাপিকা: দেবশ্রী রায়
 আসর ৬: উপস্থাপিকা: রচনা বন্দ্যোপাধ্যায়
 আসর ৭: উপস্থাপিকা: রচনা বন্দ্যোপাধ্যায়
 আসর ৮: উপস্থাপিকা: রচনা বন্দ্যোপাধ্যায়
 আসর ৯: উপস্থাপিকা: রচনা বন্দ্যোপাধ্যায়
 আসর ১০: উপস্থাপিকা: রচনা বন্দ্যোপাধ্যায়

তথ্যসূত্র

বহিঃসংযোগ 
 

টেলিভিশন অনুষ্ঠান
ভারতীয় আপাতবাস্তব টেলিভিশন অনুষ্ঠান
জি বাংলার মৌলিক অনুষ্ঠান
ভারতে বাংলা ভাষার টেলিভিশন অনুষ্ঠান
আল-হাদি

আবু মুহাম্মদ মুসা ইবনে মাহদি আল হাদি () (জন্ম: ১৪৭ হিজরি (৭৬৪ খ্রিষ্টাব্দ); মৃত্যু: ১৭০ হিজরি (৭৮৬ খ্রিষ্টাব্দ) ছিলেন চতুর্থ আব্বাসীয় খলিফা। তিনি তার পিতা আল মাহদির স্থলাভিষিক্ত হন। ৭৮৫ খ্রিষ্টাব্দ (১৬৯ হিজরি) থেকে ৭৮৬ খ্রিষ্টাব্দে (১৭০ হিজরি) মৃত্যুর আগ পর্যন্ত তিনি শাসন করেন।

আল হাদি ছিলেন আল মাহদির জ্যেষ্ঠ সন্তান। পিতার মত ইনি উদার ছিলেন এবং নাগরিকদের বাগদাদের প্রাসাদে তার সাথে দেখা করার অনুমতি দেন। আব্বাসীয় আমলের অগ্রগতি তিনি বজায় রাখেন।

তার স্বল্পকালীন শাসনে বেশ কিছু সামরিক সংঘাত ঘটে। হুসাইন ইবনে আলি ইবনে হাসান মদিনায় নিজেকে খলিফা ঘোষণা করলে বিদ্রোহ সৃষ্টি হয়। আল হাদি বিদ্রোহ দমন করেন। হুসাইন ইবনে আলি ইবনে হাসানসহ তার অনেক অনুসারীকে হত্যা করা হয়। তবে তার এক ভাই ইদ্রিস বিন আবদুল্লাহ পালিয়ে যান। মিশরীয় ডাক কর্মকর্তা ওয়াদিহ তাকে সাহায্য করেন। এবং মরক্কো পৌছে তিনি সেখানে ইদ্রিসি রাষ্ট্রের সূচনা করেন। আল হাদি একটি খারিজি বিদ্রোহও দমন করেন। তাছাড়া তাকে বাইজেন্টাইন আক্রমণও প্রতিহত করতে হয়। বাইজেন্টাইনরা পিছু হটতে বাধ্য হয় এবং আব্বাসীয়রা তাদের কাছ থেকে কিছু অংশ অধিকার করতে সক্ষম হয়।

আল হাদি ৭৮৬ সালে মৃত্যুবরণ করেন। তার মৃত্যুর কারণ হিসেবে মুহাম্মদ ইবনে জারির আল তাবারি বেশ কিছু সম্ভাব্য কারণের কথা লিপিবদ্ধ করেছেন।

উত্তরাধিকার 
আল হাদির পর তার ছোট ভাই হারুনুর রশিদ খলিফা হন।

তথ্যসূত্র

গ্রন্থপঞ্জি 
 Al-Tabari, volume XXX "The Abbasid Caliphate in Equilibrium," transl. C.E. Bosworth, SUNY, Albany, 1989
 Al-Masudi, The Meadows of Gold, The Abbasids, transl. Paul Lunde and Caroline Stone, Kegan Paul, London and New York, 1989

৭৬৪-এ জন্ম
৭৮৬-এ মৃত্যু
৮ম শতাব্দীর আব্বাসীয় খলিফা
আরব মুসলিম
আরব্য রজনীর চরিত্র
আব্বাসীয় খলিফার পুত্র
বন্ধ জানালা

বন্ধ জানালা বাংলাদেশের স্বাধীন, সাইকেডেলিক রক ব্যান্ড দল শিরোনামহীনের তৃতীয় অ্যালবাম যা এপ্রিল ১২, ২০০৯ সালে জি-সিরিজের ব্যানারে প্রকাশিত হয়।

পটভূমি 
শিরোনামহীনে জন্য বন্ধ জানালা কিছুটা চ্যালেঞ্জিং ছিল কারণ তারা সাধারণত সরোদ শব্দ রচনাগুলি খুব বেশি ব্যবহার করত। এই অ্যালবামে তাদের এসরাজ, রুপার বাঁশি, তূর্য ইত্যাদিসহ আরও অনেক শব্দ যন্ত্র নিয়ে কাজ করতে হয়েছিল। অ্যালবামটি প্রাণবন্ত সুরসংযোজনে সমৃদ্ধ ছিল। গানের কথার দিক দিয়ে শিরোনামহীন তাদের প্রতিষ্ঠিত ধারা শহুরে জীবন ও তার কিছু বড় দৃষ্টিকোণ নিয়ে, সেই সাথে এবং ঐতিহাসিক ঘটনা বা আন্দোলন নিয়ে কাজ করতে চেয়েছে।

গানের তালিকা 
বন্ধ জানালা অ্যালবামে মোট দশটি গান রয়েছে, যার মধ্যে চারটি গান লিখেছেন জিয়াউর রহমান জিয়া এবং দুটি লিখেছেন তানজির তুহিন, এছাড়া বাকী গান গুলো লিখেছেন তুষার ও কাঠুরিয়াসহ ব্যান্ডের অন্যান্য সদস্য।

সদস্যবৃন্দ 

 তানজির তুহিন — ভোকাল
 জিয়াউর রহমান জিয়া — বেজ
 কাজী আহমেদ শাফিন — ড্রামস
 দিয়াত খান — গীটার
 রাসেল কবির — কী-বোর্ড

তথ্যসূত্র

বহিঃসংযোগ 
 বন্ধ জানালা  শিরোনামহীনের ডিস্কতালিকা

শিরোনামহীনের অ্যালবাম
২০০৯-এর অ্যালবাম
বাংলা সঙ্গীত
কুনছিছিরি

কুনছিছিরি বা ছুরি (), (বৈজ্ঞানিক নাম: Cymbidium aloifolium) হচ্ছে Cymbidium গণের অর্কিডের একটি প্রজাতি।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।

বর্ণনা
কুনছিছিরি পাহাড়ি এলাকা এবং সংলগ্ন অঞ্চলে সহজলভ্য। আশ্রয়ের উপর বড় বড় ঝাড় হয়। বায়ুমুল ডেনডড়োবিয়ামের মতো গুচ্ছবদ্ধ। এঁদের পাতা সরু এবং ৩-৪ সেমি চওড়া ও অনেকটা লম্বা। ঝুলন্ত ও লম্বা মঞ্জরিতে হলুদ রঙের ফুল ফোটে। ফুল ততটা ঠাসা নয়। ফুলের পাপড়ির ভেতর লাল।

আরো দেখুন
 বাংলাদেশের সংরক্ষিত উদ্ভিদের তালিকা

তথ্যসূত্র

অর্কিড
বাংলাদেশের অর্কিড
ভারতের অর্কিড
বাংলাদেশের রক্ষিত উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
মজিদ হক

রাণা মজিদ হক খান (জন্ম: ১১ ফেব্রুয়ারি, ১৯৮৩) রেনফ্রিউশায়ারের পৈসলি এলাকায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য মজিদ খান বামহাতি ব্যাটসম্যান ও অফ স্পিন বোলার। স্কটল্যান্ডের পক্ষে অনূর্ধ্ব-১৭, অনূর্ধ্ব-১৯ ও অনূর্ধ্ব-২৩ পর্যায়ে ক্রিকেটে প্রতিনিধিত্ব করেছেন।

প্রারম্ভিক জীবন 
মজিদের এক চাচাতো ভাই ওমর হোসেন তার সাথে কেলবার্ন ক্রিকেট ক্লাবে খেলেছেন। এছাড়াও তারা ফার্গাসলাই ক্রিকেট ক্লাবে খেলেন ও বর্তমানে ক্লাইডেসডেল ক্রিকেট ক্লাবে খেলছেন। কর্মজীবনে একটি অ্যাকাউন্টেন্সি ফার্মে কর্মরত রয়েছেন। ২০ জুলাই, ২০০২ তারিখে স্কটল্যান্ড দলের পক্ষে ইউরোপীয় চ্যাম্পিয়নশীপের খেলায় ইংল্যান্ড বোর্ড একাদশের বিপক্ষে অভিষেক ঘটে তার।

খেলোয়াড়ী জীবন 
২০০৭ সালের ক্রিকেট বিশ্বকাপে দলের প্রাথমিক তালিকায় ওমরসহ তাকে অন্তর্ভুক্ত করা হয়। তাদের উভয়কেই দলের চূড়ান্ত তালিকায় অন্তর্ভুক্তির জন্য শারীরিক যোগ্যতাকে প্রাধান্য দেয়ার শর্ত আরোপ করা হয়। ওয়েস্ট ইন্ডিজে অনুষ্ঠিত ২০০৭ সালের ক্রিকেট বিশ্বকাপে স্কটল্যান্ড দলের অন্যতম সদস্য ছিলেন।

দুবাই ও কেনিয়া সফরে দলের সদস্য হন। এছাড়াও, ২০০৭ সালের বিশ্ব ক্রিকেট লীগ প্রথম বিভাগ প্রতিযোগিতায় রানার্স-আপ হওয়া স্কটল্যান্ড দলকে সহায়তা করেন তিনি। ২০০৭ সালের শেষদিকে দক্ষিণ আফ্রিকায় অনুষ্ঠিত টুয়েন্টি২০ চ্যাম্পিয়নশীপেও দলের সদস্য ছিলেন।

ক্রিকেট বিশ্বকাপ 
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। দলে তিনিও অন্যতম সদস্য মনোনীত হন। ২৬ ফেব্রুয়ারি তারিখে অনুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে ৯ম উইকেটে অ্যালাসডেয়ার ইভান্সকে সাথে নিয়ে স্কটল্যান্ডের একদিনের ইতিহাসে ৬২ রানের সেরা জুটি গড়েন। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করলেও তার দল মাত্র ১ উইকেটের ব্যবধানে পরাজিত হয়। কিন্তু, ১১ মার্চ, ২০১৫ তারিখে দলীয় শৃঙ্খলা ভঙ্গের অভিযোগে তাকে নিজ দেশে ফেরত পাঠানো হয়।

তথ্যসূত্র

আরও দেখুন 
 ম্যাট মচন
 স্কটল্যান্ড জাতীয় ক্রিকেট দল
 ২০১৫ ক্রিকেট বিশ্বকাপ দলসমূহ

বহিঃসংযোগ 

 
Majid Haq Personal Profile 
Cricket Scotland

১৯৮৩-এ জন্ম
জীবিত ব্যক্তি
স্কটল্যান্ডীয় ক্রিকেটার
স্কটল্যান্ডের একদিনের আন্তর্জাতিক ক্রিকেটার
২০০৭ ক্রিকেট বিশ্বকাপের ক্রিকেটার
২০১৫ ক্রিকেট বিশ্বকাপের ক্রিকেটার
স্কটল্যান্ডের টুয়েন্টি২০ আন্তর্জাতিক ক্রিকেটার
ব্রিটিশ এশীয় ক্রিকেটার
পাকিস্তানি বংশোদ্ভূত ব্রিটিশ ক্রীড়াবিদ
পাকিস্তানি বংশোদ্ভূত ক্রীড়াবিদ
হারিস সোহেল

হারিস সোহেল (; জন্ম: ৯ জানুয়ারি, ১৯৮৯) শিয়ালকোটে জন্মগ্রহণকারী পাকিস্তানি ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি বামহাতি অর্থোডক্স বোলিং ও বামহাতে ব্যাটিং করে থাকেন। ঘরোয়া ক্রিকেটে শিয়ালকোট স্ট্যালিয়ন্স, জারাই তারাকিয়াতি ব্যাংক লিমিটেড ক্রিকেট দল ও শিয়ালকোট ক্রিকেট দলে প্রতিনিধিত্ব করেছেন।

প্রারম্ভিক জীবন 
২০১২ সালের চ্যাম্পিয়ন্স লীগ টি২০ প্রতিযোগিতায় শিয়ালকোট স্ট্যালিয়ন্সের পক্ষে খেলেন। পাকিস্তানের প্রথম-শ্রেণীর ক্রিকেট প্রতিযোগিতা প্রেসিডেন্ট ট্রফিতে জারাই তারাকিয়াতি ব্যাংক লিমিটেড দলের সদস্য হিসেবে ১৩৪.৬০ গড়ে চার সেঞ্চুরিসহ দ্বিতীয় সর্বাধিক ৬৭৩ রান তোলেন।

খেলোয়াড়ী জীবন 
২০১২ সালে শ্রীলঙ্কা ক্রিকেট দলের বিপক্ষে টুয়েন্টি২০ আন্তর্জাতিক প্রতিযোগিতায় পাকিস্তান দলের অন্যতম সদস্য মনোনীত হন। ২০১২-১৩ মৌসুমে ভারত সফরে গেলেও কোন খেলায় অংশগ্রহণ করেননি তিনি। এরপর দক্ষিণ আফ্রিকা দলের বিপক্ষে খেলার জন্য মনোনীত হলেও টেস্ট সিরিজ চলাকালে গোড়ালির আঘাতের ফলে দেশে ফিরে আসতে বাধ্য হন।

১৯ জুলাই, ২০১৩ তারিখে তার ওডিআই অভিষেক ঘটে। খেলায় তিনি ২৬ রান সংগ্রহ করেন। একই সফরে তার টুয়েন্টি২০ আন্তর্জাতিকে অভিষেক হয়।

তথ্যসূত্র

বহিঃসংযোগ 

পাকিস্তানি ক্রিকেটার
১৯৮৯-এ জন্ম
জীবিত ব্যক্তি
পাকিস্তানের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
২০১৯ ক্রিকেট বিশ্বকাপের ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
খুলনা টাইগার্সের ক্রিকেটার
শিয়ালকোট থেকে আগত ক্রিকেটার
পাকিস্তানের টেস্ট ক্রিকেটার
ফেডারেল এরিয়াজের ক্রিকেটার
শিয়ালকোটের ক্রিকেটার
জারাই তারাকিয়াতি ব্যাংক লিমিটেডের ক্রিকেটার
শিয়ালকোট স্ট্যালিয়ন্সের ক্রিকেটার
পেশাওয়ার জালমির ক্রিকেটার
লাহোর কালান্দার্সের ক্রিকেটার
পাঞ্জাবের (পাকিস্তান) ক্রিকেটার